Kinders met stres en depressie - ken die simptome | SARIE
Twee pa's kry 'n drieling
Kinders met stres en depressie – ken die simptome	deur SARIE.com-span
Ons het vandag die hartseer nuus gehoor dat die gr. 6-leerling Anneke Mostert selfdood gepleeg het. Lees die volledige berig oor Anneke op Netwerk24 se webtuiste. SARIE het in die verlede al by talle kenners gaan aanklop oor hoe jy jou kind kan help en simptome van depressie en afknouery kan raaksien. Uit SARIE Mei 2014 "Ma, jy stres my!" deur Delia du Toit
Uit SARIE Augustus 2014 "Pasop vir die prinses boelie" deur Marguerite van Wyk Klara* (11) se gedrag het eensklaps handomkeer verander. Die opgeruimde dogtertjie het skielik muisstil geword en haar in haar kamer onttrek. Sy wou ook nie meer skool toe gaan nie.
Meisies wat boelie is deesdae 'n wêreldwye verskynsel. Janine Shamos, senior berader by die Suid-Afrikaanse Depressie- en Angsgroep (SADAG), sê daar is geen plaaslike statistieke oor hoeveel Suid-Afrikaanse meisies ander meisies (of selfs seuns) boelie nie. "Ons weet wel sowat drie uit elke vier meisies word die een of ander tyd geboelie. Dit sluit ook kuberboelies in." (Sien kassie op bl. 150.)
Dikwels word teruggetrokke kinders geteiken, maar ook dié wat uitstaan (of "anders" is) vanweë hul seksuele oriëntasie, ras of kultuur, gestremdheid of godsdiens, of wat akademies sukkel. Maar soms teiken jaloerse kinders ook skoolmaats wat uitblink, sê Ilse Pauw, 'n kliniese sielkundige van Kaapstad, wat navorsing oor boelies gedoen het. Sy het al twee keer die Suid-Afrikaanse Onderwysersunie (SAOU) in
sê 'nee', respekteer dit. Stel dan voor dat julle oor 'n maand weer oor die situasie gesels. As dit steeds aangaan, kan jy besluit wat jy volgende moet doen. Jy kan dalk intussen stil-stil met 'n onderwyser praat en haar vra om 'n ogie te hou," sê Ilse.
"Jy kan ook help deur bewyse (soos die briefies in Klara se skooltas) te hou. Dít kan help om die boelies te konfronteer, sou 'n gesprek nodig wees," meen Ilse. Sandra het nadat sy die briefies ontdek het, vir Klara genooi vir 'n melkskommel en haar oorreed om vir 'n paar sessies na die skool- sielkundige te gaan. "Dit het haar baie goed gedoen. Sy kon haar hart in 'n veilige omgewing uitpraat."
Sy het ook, nadat sy Klara se toestemming gekry het, met haar lewensoriëntering-onderwyser gaan gesels. "Ek het gevra of hy nie subtiel by sy lesse iets oor respek vir jou maats en die gevare van afknouery kon inwerk nie." Gelukkig vir Klara het haar boelies uiteindelik verveeld geraak en iemand anders begin teiken.
"Moenie jou kind oorbeskerm nie. Bou liefs van jongs af aan haar selfbeeld. Moedig haar aan om selfgeldend te wees. Stel haar bloot aan die wyer gesin, familielede en maats wat haar positiewe terugvoer gee sodat sy voel sy het baie waarde. Sy moet ook nie dink haar eiewaarde is nét aan maats se goedkeuring gekoppel nie. 'n Wye sosiale netwerk is ook baie belangrik. Dan is jou kind nie verpletter as 'n 'beste maat' haar verlaat en dalk met ander meisies saamspan, haar uitskuif en subtiel begin boelie nie," meen Ilse. "As sake handuit ruk, maak 'n afspraak met die skoolhoof en die boelies en bespreek die probleem tussen mekaar. Die skoolsielkundige kan ook betrek word," sê Marlize.